Panayiotou sit stryd om borgtog voort | Maroela Media
Panayiotou sit stryd om borgtog voort
Christopher Panayiotou (28), wat daarvan beskuldig word dat hy sy vrou Jayde laat vermoor het, se appèlaansoek nadat hy borgtog geweier is, word Maandag in die hooggeregshof in Grahamstad aangehoor.
Landdros Abigail Beaton het Panayiotou op 5 Junie borgtog geweier in die Port Elizabeth-landdroshof. Sy het bevind dat Panayiotou moontlik 'n vlugrisiko is en dat hy moontlik met staatsgetuies kan inmeng.
Panayiotou se regspan het teen Beaton se beslissing geappelleer en aangevoer dat sy 'n "aantal ernstige feitefoute" gemaak het. Panayiotou het op 19 Junie vir die eerste keer saam met sy twee medebeskuldigdes in die hof verskyn. Die saak is vir verdere ondersoek tot 13 Augustus uitgestel.
Panayiotou het Luthando Siyoli glo betaal om die huurmoord op sy vrou te reël. Siyoli het as uitsmyter gewerk by 'n nagklub wat Panayiotou besit. Siyoli het glo vir Sizwe Vumazonke genader om die moord te pleeg. Panayiotou het na bewering R70 000 vir die moord betaal, waarvan Vumazonke R40 000 ontvang het en Siyoli R30 000.
Verkeernagmerrie in Pta ná noodlottige ongeluk
KZN-man vas oor vuurwapens wat glo vir Jhb-moorde gebruik is
Ek sien geen rede waarom hy borgtog toegestaan moet word nie. Nee wat, hy kan maar net bly waar hy is!